Po druhé, všetci účastníci finančného trhu v zmysle vymedzenia v nariadení o zverejňovaní budú povinní zverejňovať, ako a do akej miery podkladové investície ich finančných produktov podporujú hospodárske činnosti, ktoré sú zosúladené s taxonómiou. Účastníci finančného trhu, ktorí si neželajú zverejňovať údaje o zosúladenosti s taxonómiou a následne nechcú uvádzať svoje výrobky na trh ako výrobky, ktoré sú environmentálne udržateľné alebo ktorú majú podobné vlastnosti, budú musieť vydať vyhlásenie, v ktorom túto skutočnosť vysvetlia.

Táto taxonómia sa zameriava na environmentálne udržateľné činnosti v týchto oblastiach: zmiernenie zmeny klímy, prispôsobenie sa zmene klímy, udržateľné využívanie a ochrana vodných a morských zdrojov, obehové hospodárstvo, prevencia a kontrola znečisťovania životného prostredia a ochrana a obnova biodiverzity a ekosystémov. Komisia musí do 31. decembra 2021 uverejniť správu o rozšírení rozsahu taxonómie na ďalšie ciele udržateľnosti vrátane sociálnych cieľov.

Taxonómia EÚ bude predstavovať spoločný jazyk, ktorý môžu investori a spoločnosti používať na identifikáciu investičných príležitostí pre projekty a hospodárske činnosti, ktoré významne prispievajú k plneniu cieľov v oblasti klímy a životného prostredia. To pomôže investorom a spoločnostiam pri zabezpečení prechodu ich operácií smerom k udržateľnosti. Taxonómia EÚ tak pomôže zvýšiť súkromné a verejné investície na financovanie prechodu k udržateľnosti v súlade s cieľmi európskej zelenej dohody.

2.umožniť koncovým investorom vrátane retailových investorov nasmerovať kapitál do environmentálne udržateľných činností tak, že sa prostredníctvom týchto vymedzení obmedzia riziká environmentálne klamlivej reklamy, ako aj

Po tretie, veľké finančné a nefinančné spoločnosti, ktoré už musia zverejňovať nefinančný výkaz, budú musieť zverejňovať, ako a do akej miery sú ich činnosti spojené s činnosťami, na ktoré sa vzťahuje taxonómia. Týka sa to približne 6 000 spoločností a skupín v celej EÚ. V súlade s usmerneniami, ktoré sú súčasťou smernice o zverejňovaní nefinančných informácií, zahŕňajú relevantné kľúčové ukazovatele správania (KPI) obrat, kapitálové výdavky a prevádzkové výdavky. V prípade finančných spoločností možno rôzne kľúčové ukazovatele správania bližšie určiť v delegovanom akte, ktorý má Komisia poskytnúť do júna 2021.

2.Bližšie určenie druhov hospodárskych činností, pri ktorých možno uvažovať o oprávnenosti:

V rámci politickej dohody sa zavádzajú dve podkategórie environmentálne udržateľných hospodárskych činností: podporné činnosti (uplatniteľné na všetkých šesť environmentálnych cieľov) a prechodové činnosti (uplatniteľné len na cieľ zmiernenia zmeny klímy).

Podporné činnosti priamo umožňujú, aby iné činnosti významne prispievali k plneniu jedného alebo viacerých environmentálnych cieľov. S cieľom zabrániť environmentálne klamlivej reklame sa zaviedli záruky. Prvou z týchto záruk je, že podporné činnosti nemôžu viesť k „uzamknutiu“ aktív, ktoré vzhľadom na svoju hospodársku životnosť ohrozujú dlhodobé environmentálne ciele. Druhou z týchto záruk je, že podporné činnosti musia mať významný kladný environmentálny vplyv z hľadiska aspektov životného cyklu.

Prechodové činnosti sú činnosti: i) pre ktoré v súčasnosti nie sú k dispozícii žiadne technologicky a hospodársky uskutočniteľné nízkouhlíkové alternatívy; ii) a ktoré podporujú prechod na klimaticky neutrálne hospodárstvo spôsobom, ktorý je v súlade so smerovaním k obmedzeniu zvýšenia teploty na 1,5 °C v porovnaní s predindustriálnymi úrovňami. Podobne ako v prípade podporných činností sa zaviedlo niekoľko záruk s cieľom zabrániť environmentálne klamlivej reklame. Táto podkategória prechodových činností je relevantná len pre cieľ zmiernenia zmeny klímy.

3.Zmeny v ustanoveniach, ktoré sa týkajú konkrétnych hospodárskych činností, ktoré sú predmetom záujmu:

Z oprávnenosti sú výslovne vyňaté činnosti týkajúce sa výroby elektrickej energie z tuhých fosílnych palív.

Význam „klimaticky neutrálnej energie“ pre prechod sa uznáva v odôvodnení politickej dohody, pričom v rámci cieľa zmiernenia zmeny klímy sa odkaz na „klimaticky neutrálnu energiu“ vypustil. Komisia bola požiadaná, aby pri výbere činností, ktoré sú oprávnené na to, aby boli považované za „prechodové činnosti“, vykonala posúdenie všetkých relevantných existujúcich technológií. V tejto súvislosti sa hospodárske činnosti považujú za „výrazne poškodzujúce“, ak dlhodobá likvidácia odpadu môže spôsobiť značné a dlhodobé poškodenie životného prostredia. V rámci politickej dohody sa v texte takisto posilňuje úloha posudzovania životného cyklu pri vypracúvaní technických kritérií preskúmania.

V oblasti spaľovania odpadu sa odkaz na „predchádzanie“ nahradil odkazom na „minimalizáciu“ spaľovania odpadu ako jeden zo spôsobov, ako môže hospodárska činnosť významne prispieť k prechodu na obehové hospodárstvo. Okrem toho sa doplnil odkaz na zásady hierarchie odpadového hospodárstva. Zásadou „nespôsobiť významnú škodu“ sa výslovne stanovuje, že oprávnené činnosti by nemali viesť k značnému nárastu tvorby, spaľovania alebo likvidácie odpadu, pričom sa spaľovaniu nerecyklovateľného nebezpečného odpadu udeľuje výnimka.

4.Rozšírenie minimálnych sociálnych záruk

V rámci politickej dohody sa do zoznamu minimálnych záruk dopĺňajú tri medzinárodné nástroje/usmernenia v oblasti ľudských práv:

–usmernenie OECD pre nadnárodné podniky,

–hlavné zásady OSN v oblasti podnikania a ľudských práv, ako aj

–Medzinárodná listina ľudských práv.

5.Rozšírenie členstva v platforme pre udržateľné financovanie („platforma“) a jej úloh:

V rámci politickej dohody sa rozširuje rozsah pôsobnosti platformy aj členstvo v nej tak, aby mohla poskytovať Komisii poradenstvo v týchto ďalších otázkach:

–možná úloha účtovných štandardov a štandardov výkazníctva týkajúcich sa udržateľnosti pri podpore uplatňovania taxonómie,

–možná potreba zlepšiť dostupnosť a kvalitu údajov,

–riešenie ďalších cieľov udržateľnosti vrátane sociálnych cieľov,